**Uusi Ford B-MAX: uusinta tekniikkaa ja taloudellista ajoa**

**Fordin uusi kompakti tila-auto B-MAX on pakattu täyteen uusinta teknologiaa, joiden avulla kuljettaja voi tehdä matkastaan turvallisemman, taloudellisemman ja mukavamman. B-MAX on ensimmäinen eurooppalainen Ford-malli, jossa on SYNC-hätäaputoiminto.**

**Helsinki, 11.6.2012 -** B-MAX on teknisesti edistyksellisimpiä pienikokoisia autoja Euroopassa. B-MAX hyödyntää Fordin ääniohjauksella toimivaa autoon integroitua yhteydenpitojärjestelmää, SYNCiä. SYNCin hätätilanneassistentti auttaa matkustajia soittamaan apua onnettomuuden sattuessa.

Sen avulla käyttäjät voivat yhdistää matkapuhelimia tai musiikkisoittimia, soittaa hands free -puheluita ja hallita musiikkia ja muita toimintoja äänikomennoilla. Järjestelmä siirtää automaattisesti yhteystiedot Bluetooth-yhteydessä olevasta laitteesta autoon, ja puheluita voi soittaa suorilla äänikomennoilla. Järjestelmä myös lukee tekstiviestejä ääneen Bluetooth MAP -teknologian avulla.

B-MAX on myös luokkansa ensimmäinen auto, jossa on Active City Stop -törmäyksenvaroitusjärjestelmä. Se auttaa autoilijaa välttämään hitailla nopeuksilla sattuvia kolareita. Lisäksi siinä on Torque Vectoring Control -järjestelmä, joka mahdollistaa erinomaisen pidon ja ketteryyden.

On arvioitu, että noin 40 prosenttia B-MAXin ostajista on aiemmin omistanut suuremman kokoluokan auton, jossa on ollut paljon varusteita. B-MAX vastaa näihin odotuksiin muun muassa kahdeksankaiuttimisella Sonyn audiojärjestelmällä, mäkilähtöassistentilla, avaimettomalla käynnistysjärjestelmällä, peruutuskameralla ja lämmitettävällä tuulilasilla.

**Luokkansa paras polttoainetaloudellisuus sekä bensiini- että dieselversioissa**

B-MAX asettaa Fordin uusimpien, ECOnetic-teknologioita hyödyntävien bensiini- ja dieselmoottorien avulla uudet standardit kompaktien tila-autojen polttoainetaloudellisuudelle ja CO2 -päästöille. 120-hevosvoimainen 1.0-litrainen EcoBoost-bensiinimoottori on 15 prosenttia tärkeimpiä kilpailijoitaan taloudellisempi.

Bensiinimoottorimallien kärjessä on kolmisylinterinen 1.0 litran Ford EcoBoost -bensiinimoottori, joka on saatavilla joko 100- tai 120-hevosvoimaisena versiona. Jälkimmäiseen versioon kuuluu vakiona Fordin Auto-Start-Stop-toiminto, ja sen kulutus ja päästöt ovat luokkansa alhaisimpia: päästöt ovat 114 g/km ja polttoainetta kuluu 4,9 l/100km.

Muita bensiinimoottorivaihtoehtoja ovat 90-hevosvoimainen 1.4 litran tai 105-hevosvoimainen 1.6 litran Duratec-moottori, joka on yhdistetty Fordin huipputehokkaaseen kuusivaihteiseen automaattivaihteistoon, joka hyödyntää edistyksellistä kaksoiskytkinteknologiaa.

B-MAXiin on saatavilla kaksi vaihtoehtoista Duratorq TDCi -dieselmoottoria; molemmat tarjoavat luokkansa parhaan polttoainetehokkuuden. 95-hevosvoimaisen 1.6-litraisen moottorin päästöt ovat 104 g/km ja polttoaineenkulutus 4,0 l/100km.

75-hevosvoimainen 1.5-litrainen dieselmoottori on hyvin samankaltainen kuin 1.6-litrainen moottori, ja se on ensimmäistä kertaa saatavilla Fordin eurooppalaisissa malleissa. 1.5-litraisen moottorin päästöt ovat 109g/km ja polttoaineenkulutus 4,1 l/100km.

Kaikki B-MAX-mallit tarjoavat vakiona ECOnetic-teknologioita. Näitä ovat muun muassa sähköinen ohjaustehostin, joka kuluttaa vähemmän energiaa kuin hydraulinen ohjaustehostin, vaihteenvalitsimen merkkivalo, joka kertoo, milloin on paras hetki vaihtaa vaihdetta sekä Ford Eco Mode -toiminto, joka auttaa ajamaan taloudellisemmin.

1.0-litrainen EcoBoost-moottori sekä 1.5- ja 1.6-litraiset Duratorq-moottorit hyödyntävät lisäksi älykästä uudelleenlatausjärjestelmää, joka lataa akkua taloudellisimmilla kohdin ajoa.

Suomeen tuotava mallisto esitellään myöhemmin tänä vuonna.

**Uusi näkemys kompakteista autoista**

Fordin maailmanlaajuiseen B-autojen alustaan perustuva B-MAX edustaa yhtiön näkemystä huippuluokan tila-autosta, jossa yhdistyy erinomainen tilankäyttö ja monipuolisuus sekä tyylikäs ulkomuoto.

B-MAX on hieman yli neljä metriä pitkä, vain 13 senttimetriä pidempi kuin viisiovinen Fiesta ja uutta C-MAXia 30 senttimetriä lyhyempi. Se sijoittuu siis täydellisesti kasvavaan kompaktien tila-autojen markkinaan, sillä se soveltuu erinomaisesti ahtaisiin kaupunkioloihin ilman, että sisätiloista tai matkustajien mukavuudesta on täytynyt tinkiä.

**Fordin ainutlaatuinen** **Easy Access Door System**

Fordin ainutlaatuinen Easy Access Door System on helppokulkuinen ovijärjestelmä, jonka ansioista autoon on helppo ja mukava astua. Järjestelmässä on tavanomaiset, saranoidut etuovet sekä liukuvat takaovet. Perinteinen keskipilarirakenne on integroitu etu- ja takaoviin sen sijaan, että se olisi osa itse koria.

Etu- ja takaovien ollessa avoinna syntyy erittäin tilava, noin 1,5 metriä leveä sisäänkäynti autoon. Sisäänkäynnin leveys on noin kaksinkertainen kilpailijoiden tarjoamiin, vaihtoehtoisia ovijärjestelmiä hyödyntäviin vaihtoehtoihin. Tuloksena B-MAXin takapenkeille ja sieltä pois on huomattavasti helpompi astua, tai esimerkiksi hoitaa takana istuvaa lasta ja purkaa ostoksia.

B-MAXin kaksoisliukuovista on etua myös ruuhkaisilla kaduilla tai kapeilla parkkialueilla, joissa perinteisten saranaovien avaaminen voi olla hankalaa. Etu- ja takaovet aukeavat toisistaan täysin riippumattomasti, joten auton etu- tai takaosaan pääsee joustavasti.

**Monipuolinen sisustus**

B-MAX yhdistää Fordin Easy Access Door System -ovijärjestelmän joustavaan ja helppokäyttöiseen istuinjärjestelmään. 60/40-asennossa kääntyvät takaistuimet voidaan taivuttaa tasaiseksi helposti hallittavalla ja vaivattomalla mekanismilla. Etumatkustajan istuin voidaan myös taittaa siten, että auton etuosasta takaosaan syntyy tasainen lastausalusta, johon voidaan lastata jopa 2,34 metriä pitkiä esineitä.

Suuri sisäänkäynti autoon tekee erityisesti suurten esineiden, kuten pakattujen huonekalujen tai jopa polkupyörän lastaamisesta erittäin helppoa sivuovien kautta. Tavaratilan lattiasta tulee tasainen lastausalusta, kun takaistuimet on laskettu alas. Niiden alle jää myös poissa näkyvistä olevaa säilytystilaa esimerkiksi arvoesineille.

Kuljettaja hyötyy Fiestaa noin 12 senttimetriä kokonaisuudessaan korkeamman B-MAXin korkeammasta istuma-asennosta. Tämä lisää huomattavasti myös takaistuimien jalka- ja pääntilaa.

**Huippuluokan turvallisuusratkaisut**

Fordin insinöörit ovat kehittäneet innovatiivisia turvallisuusratkaisuja, jotta B-MAX tarjoaisi saman erinomaisen törmäyssuojan kuin tavanomaisempaan rakenteeseen perustuvat autot.

Korin ja ovien rakenteista 58 prosenttia koostuu korkea- sekä erittäin korkealujuuksisista teräsmateriaaleista, joilla varmistetaan korin kestävyys ja jäykkyys samalla kun kori säilyy painonsa puolesta erittäin tehokkaana.

Sekä etu- että takaovien rakenne on vahvistettu, jotta on saatu varmistettua vaadittava sivutörmäyksen suojaus. Rakenteissa, joihin kohdistuu suurin kuormitus törmäystilanteessa, on käytetty äärimmäisen korkealujuuksista Boron-terästä. Näin ovikehykset imevät yhdessä energiaa kuin virtuaalinen pilari.

Erityisten turvaliitosten ja vahvistettujen salpamekanismien avulla ovet saadaan törmäyksessä pysymään kiinni katto- ja lattiarakenteissa. Näin ne voivat ”yhteistyössä” suojella matkustajia. Tämä ominaisuus sekä muut rakenteelliset koriparannukset ja viimeisimmät turvallisuusominaisuudet luovat korin, joka tarjoaa huippuluokan törmäyssuojan.

B-MAXissa on seitsemän turvatyynyä: kuljettajan ja matkustajan turvatyynyt, rintakehää suojaavat sivuturvatyynyt, koko matkustamon pituudelta esiin tulevat turvaverhot sekä kuljettajan polviturvatyyny.

**Kompakti, urheilullinen ja tyylikäs**

Ford on hyödyntänyt kineettistä muotokieltä luodakseen kompaktin, urheilullisen ja tyylikkään auton, joka tuo oman erityispiirteensä Fordin tila-autojen mallistoon.

“Lähdimme tavoittelemaan S-MAXin tapaista autoa, mutta pienemmässä koossa”, kertoo Euroopan Fordin muotoilusta vastaava johtaja Martin Smith. “Halusimme näyttää, että pieni auto voi olla hyvinkin tilava ja käytännöllinen sisätiloiltaan, tinkimättä huolitellusta ja dynaamisesta ulkomuodosta, mikä teki S-MAXista niin suositun.”

Fordille tunnusomaisen puolisuunnikkaan muotoisen etusäleikön muotoilua on uusittu. Muita erottuvia kineettisen muotoilun elementtejä ovat muun muassa vahvat etuvalojen grafiikat, voimakas hartialinja ja pyöräkotelot sekä ikkunoiden muotoilu. Kolmiulotteiselta näyttävät kyljet saavat aikaan sen, että auto ei näytä luokalleen tyypillisen korkealta.

**Tilava ja hienostunut sisustus**

Fordin uusimpien pienten ja keskikokoisten autojen teemat muotoutuvat rohkeista grafiikoista ja veistoksellisista pinnoista. Erityispiirteitä ovat muun muassa kapea, siivenomainen kojelaudan yläosan osuus, joka ulottuu ovipaneeleihin saakka, sekä etuistuimien välistä löytyvä erottuva keskikonsoli.

Erittäin laadukkaiden materiaalien käyttö huokuu käsityöläisyyden henkeä ja keskittymistä yksityiskohtiin korostaen sitä, että pienet ja käytännölliset autot voivat myös olla mukavia ja hyvin varusteltuja. Erityisvarusteluna saatavilla oleva panoraamalasikatto lisää entisestään tilan tunnetta.

1. Ford B-MAXin polttoainetaloudellisuus kilpailijoihin verrattuna:

BENSIINIMALLIT (>100 hv):

|  |  |  |
| --- | --- | --- |
| **MALLI** | **CO2 (g/km)** | **POLTTOAINEEN KULUTUS (l/100 km)** |
| **Ford B-MAX 1.0 EcoBoost Start-Stop (120 hv)** | **114** | **4,9** |
| Opel Meriva 1.4 ecoFLEX Start-Stop (120 hv) | 134 | 5,7 |
| Citroen C3 Picasso 1.6 VTi 120 (120 hv) | 137 | 6,0 |
| Renault Grand Modus 1.2 TCe 100 (103 hv) | 139 | 6,0 |

DIESELMALLIT (>85 hv):

|  |  |  |
| --- | --- | --- |
| **MALLI** | **CO2 (g/km)** | **POLTTOAINEEN KULUTUS (l/100 km)** |
| **Ford B-MAX 1.6 TDCi** **(95 hv)** | **104** | **4,0** |
| Opel Meriva 1.3 CDTi ecoFLEX Start-Stop (95 hv) | 109 | 4,1 |
| Citroen C3 Picasso 1.6 HDi 90 (92 hv) | 109 | 4,2 |
| Renault Grand Modus 1.5 dCi 90 eco2 (88 hv) | 107 | 4,1 |

2. Ford B-MAXin sisäänkäyntitila kilpailijoihin verrattuna:

|  |  |  |
| --- | --- | --- |
| **MALLI** | **SISÄÄNKÄYNTI** **(SIVUSUUNTAINEN)** | **LEVEYS** |
| **Ford B-MAX** | **Etu- ja takaovet** | **1550 mm** |
| Opel Meriva | Takaovet | 685 mm |
| Citroen C3 Picasso | Takaovet | 770 mm |
| Renault Grand Modus | Takaovet | 780 mm |

\*Kaikki polttoaineenkulutuslukemat (l/100 km) ja CO2-päästöarvot (g/km) pohjautuvat virallisiin testeihin, jotka on tehty EC-direktiivin 93/116/EC mukaisesti. Polttoainetaloudellisuusluvut pohjautuvat eurooppalaiseen polttoainedirektiiviin EU 80/1268/EEC ja voivat poiketa muilla alueilla käytetyistä polttoainetaloudellisuusluvuista.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 164 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [corporate.ford.com](http://www.corporate.ford.com)

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com